CELEX: 32015R1596
Language: sl
Date: 2015-09-21 00:00:00
Title: Izvedbena uredba Komisije (EU) 2015/1596 z dne 21. septembra 2015 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Montes de Toledo (ZOP))

24.9.2015   
            
            
               SL
            
            
               Uradni list Evropske unije
            
            
               L 248/40
            
         IZVEDBENA UREDBA KOMISIJE (EU) 2015/1596
   z dne 21. septembra 2015
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Montes de Toledo (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 proučila vlogo Španije za odobritev spremembe specifikacije za zaščiteno označbo porekla „Montes de Toledo“, registrirano v skladu z Uredbo (ES) št. 1187/2000 (2), kakor je bila spremenjena z Uredbo Komisije (EU) št. 593/2010 (3).
            
         
               (2)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (4).
            
         
               (3)
            
            
               Ker v skladu s členom 51 Uredbe (EU) št. 1151/2012 Komisija ni prejela nobene izjave o ugovoru, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Montes de Toledo“ (ZOP), se odobri.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. septembra 2015
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (ES) št. 1187/2000 z dne 5. junija 2000 o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih označb“, določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila (UL L 133, 6.6.2000, str. 19).
   
      (3)  Uredba Komisije (EU) št. 593/2010 z dne 6. julija 2010 o odobritvi večjih sprememb specifikacije za ime, vpisano v registru zaščitenih označb porekla in zaščitenih geografskih označb (Montes de Toledo (ZOP)) (UL L 172, 7.7.2010, str. 1).
   
      (4)  UL C 147, 5.5.2015, str. 16.